Majlis Permesyuaratan Rakyat

Majlis Permesyuaratan Rakyat (, disingkat: MPR) ialah sebuah cabang perundangan dalam sistem politik negara Indonesia. Ia terdiri daripada anggota-anggota Dewan Perwakilan Rakyat (DPR) dan Dewan Perwakilan Daerah (DPD). Sebelum 2004 dan pindaan Perlembagaan 1945, MPR ialah badan pemerintahan tertinggi di Indonesia.

Jumlah anggota MPR pada masa ini ialah 711 orang yang terdiri daripada 575 anggota DPR dan 136 anggota DPD. Tempoh jawatan anggota DPR ialah 5 tahun dan berakhir apabila anggota-anggota DPR yang baru mengangkat sumpah. Ketua MPR yang terkini ialah Bambang Soesatyo.

Tugas dan bidang kuasa MPR
Tugas dan bidang kuasa MPR, antara lain, adalah seperti yang berikut:
 Mengubah dan menetapkan Perlembagaan Dasar Republik Indonesia 1945  (UUD 1945), dan Undang-Undang Dasar
 Melantik Presiden dan Timbalan Presiden, berdasarkan keputusan pilihan raya umum
 Memutuskan cadangan DPR, berdasarkan keputusan (Mahkamah Perlembangan) untuk memberhentikan Presiden/Timbalan Presiden dalam tempoh jawatannya
 Melantik Timbalan Presiden menjadi Presiden apabila Presiden meninggal dunia, berhenti, diberhentikan, atau tidak dapat melaksanakan kewajibannya dalam tempoh jawatannya
 Memilih Timbalan Presiden daripada dua calon yang diajukan oleh Presiden apabila terdapat kekosongan jawatan Timbalan Presiden dalam tempoh jawatannya
 Memilih Presiden dan Timbalan Presiden apabila kedua-duanya berhenti secara bersamaan dalam tempoh jawatan mereka.

Anggota MPR memiliki hak untuk mengajukan cadangan perubahan fasal-fasal UUD, menentukan cara dan pilihan untuk membuat keputusan, serta juga hak kekebalan dan hak protokol.

Sidang MPR
MPR bersidang sekurang-kurangnya satu kali dalam tempoh lima tahun di ibu negara. Korum MPR adalah seperti yang berikut:
 sekurang-kurangnya 3/4 daripada jumlah anggota MPR untuk memutuskan cadangan DPR terhadap  pemberhentian Presiden/Timbalan Presiden
 sekurang-kurangnya 2/3 daripada jumlah anggota MPR untuk mengubah dan menetapkan Perlembagaan
 sekurang-kurangnya 50% + 1 daripada jumlah anggota MPR dalam sidang-sidang yang lain.

Keputusan MPR adalah sah apabila dipersetujui oleh:
 sekurang-kurangnya 2/3 daripada jumlah anggota MPR yang hadir untuk memutuskan cadangan DPR terhadap pemberhentian Presiden/Timbalan Presiden
 sekurang-kurangnya 50%+1 daripada seluruh anggota MPR untuk memutuskan perkara-perkara yang lain.

Sebelum mengambil keputusan melalui undi yang terbanyak, mesyuarat harus diadakan lebih dahulu untuk mencapai persetujuan dan keputusan.

Fraksi dan kelompok anggota

Fraksi 
Fraksi adalah pengelompokan anggota MPR yang mencerminkan konfigurasi partai politik. Fraksi dapat dibentuk oleh partai politik yang memenuhi ambang batas perolehan suara dalam penentuan perolehan kursi DPR. Setiap anggota MPR yang berasal dari anggota DPR harus menjadi anggota salah satu fraksi. Fraksi dibentuk untuk mengoptimalkan kinerja MPR dan anggota dalam melaksanakan tugasnya sebagai wakil rakyat. Pengaturan internal fraksi sepenuhnya menjadi urusan fraksi masing-masing.

Kelompok anggota 
Kelompok Anggota adalah pengelompokan anggota MPR yang berasal dari seluruh anggota DPD. Kelompok Anggota dibentuk untuk meningkatkan optimalisasi dan efektivitas kinerja MPR dan anggota dalam melaksanakan tugasnya sebagai wakil daerah. Pengaturan internal Kelompok Anggota sepenuhnya menjadi urusan Kelompok Anggota.

Kedudukan MPR selepas Pindaan UUD 1945
Pindaan Undang-Undang Dasar 1945 (UUD 1945) mempunyai implikasi yang meluas terhadap kedudukan, tugas, dan bidang kuasa  MPR. MPR yang dahulunya berkedudukan sebagai lembaga yang tertinggi di negara, serta pemegang dan pelaksana kedaulatan rakyat yang mutlak, kini berkedudukan sebagai sebuah lembaga negara yang setaraf dengan lembaga-lembaga negara yang lain seperti Lembaga Kepresidenan, Dewan Perwakilan Rakyat, Dewan Perwakilan Daerah, Badan Pemeriksa Kewangan, Mahkamah Agung, dan MK.

MPR juga tidak lagi memiliki bidang kuasa untuk menetapkan Garis-garis Besar Haluan Negara (GBHN) atau untuk mengeluarkan ketetapan, kecuali yang berkenaan dengan:
 menetapkan Timbalan Presiden menjadi Presiden
 memilih Timbalan Presiden apabila terjadi kekosongan Timbalan Presiden
 memilih Presiden dan Timbalan Presiden apabila kedua-duanya meninggal dunia, berhenti, diberhentikan, atau tidak dapat melakukan kewajiban dalam tempoh jawatan mereka secara bersama-sama. 
Hal ini membabitkan status Ketetapan Majlis Musyawarah Rakyat Sementara dan MPR yang telah dihasilkan antara tahun-tahun 1960 - 2002. Pada saat ini, ketetapan-ketetapan MPR tidak lagi merupakan sebahagian hierarki Peraturan Perundangan.

Senarai pengerusi

Pautan luar
 Laman web rasmi

Rujukan 

Majlis Permesyuaratan Rakyat
Kerajaan Indonesia
Parlimen mengikut negara
Badan perundangan dwidewan
Badan perundangan kebangsaan